Diari Oficial de la Generalitat Valenciana


Sumari del DOGV 9722, del 10-11-2023 (2023/10896)

Anunci pel qual se sotmet a informació pública l'expedient de revisió de l'autorització ambiental integrada de la instal·lació corresponent a la planta de tractament de residus industrials no perillosos de l'empresa Reciclados y Servicios del Mediterráneo, SL, amb emplaçament a Villena, paratge Cabecicos, sense número, per a l'adaptació a les millors tècniques disponibles i resta de legislació vigent en matèria de tractament de residus.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10377


Data del document
:   28-09-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública l'expedient de revisió de l'autorització ambiental integrada de la instal·lació corresponent a la planta de tractament de residus industrials no perillosos de l'empresa Reciclados y Servicios del Mediterráneo, SL, amb emplaçament a Villena, paratge Cabecicos, sense número, per a l'adaptació a les millors tècniques disponibles i resta de legislació vigent en matèria de tractament de residus. [2023/10692]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 143/22 IPPC, relatiu a l'empresa Reciclados y Servicios del Mediterráneo, SL, amb domicili a l'efecte de notificacions a Villena, paratge Cabecicos, s/n, que té per objecte la revisió de l'autorització ambiental integrada número 552/AAI/CV per a la seua adaptació a les millors tècniques disponibles i resta de legislació vigent en matèria de tractament de residus.  
- Interessat: Reciclados y Servicios del Mediterráneo, SL.  
- Emplaçament: paratge Cabecicos, s/n, Villena.  
- Projecte: revisió de l'autorització ambiental integrada número 552/AAI/CV, atorgada per a planta de tractament de residus industrials no perillosos i per a abocador de residus no perillosos, d'acord amb les determinacions del document de conclusions de les millors tècniques disponibles en el tractament de residus, publicat en el DOUE de data 17.08.2018.  
Cosa que es posa en general coneixement perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les entitats i persones particulars interessades les al·legacions que estimen convenients.  
Durant aquest termini, les persones interessades podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana; l'enllaç d'aquest és el següent:  
https://breu.gva.es/b/ug7x2iz2hM  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 28 de setembre de 2023.- El director general de Qualitat i Educació Ambiental: Jorge Blanco Coll.